CELEX: 32021D0398
Language: sl
Date: 2021-03-05 00:00:00
Title: Izvedbeni sklep Sveta (SZVP) 2021/398 z dne 5. marca 2021 o izvajanju Sklepa 2014/932/SZVP o omejevalnih ukrepih glede na razmere v Jemnu

5.3.2021   
               
               
                  SL
               
               
                  Uradni list Evropske unije
               
               
                  LI 77/3
               
            
         IZVEDBENI SKLEP SVETA (SZVP) 2021/398
         z dne 5. marca 2021
         o izvajanju Sklepa 2014/932/SZVP o omejevalnih ukrepih glede na razmere v Jemnu
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 31(2) Pogodbe,
         ob upoštevanju Sklepa Sveta 2014/932/SZVP z dne 18. decembra 2014 o omejevalnih ukrepih glede na razmere v Jemnu (1) in zlasti člena 3 Sklepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. decembra 2014 sprejel Sklep 2014/932/SZVP.
                  
               
                     (2)
                  
                  
                     Varnostni svet Združenih narodov je 25. februarja 2021 sprejel Resolucijo 2564 (2021), v kateri je izrazil zaskrbljenost zaradi trenutnih političnih, varnostnih, gospodarskih in humanitarnih izzivov v Jemnu ter ponovno pozval vse strani v Jemnu, naj si prizadevajo za premostitev svojih razlik z dialogom in posvetovanjem.
                  
               
                     (3)
                  
                  
                     Z Resolucijo Varnostnega sveta Združenih narodov (RVSZN) 2564 (2021) je na seznam uvrščen en posameznik, za katerega veljajo omejevalni ukrepi, uvedeni z odstavkoma 11 in 15 RVSZN 2140 (2014) ter odstavkom 14 RVSZN 2216 (2015).
                  
               
                     (4)
                  
                  
                     Prilogo k Sklepu 2014/932/SZVP bi bilo treba zato ustrezno spremeniti –
                  
               SPREJEL NASLEDNJI SKLEP:
         
            Člen 1
            Priloga k Sklepu 2014/932/SZVP se spremeni, kot je določeno v Prilogi k temu sklepu.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            V Bruslju, 5. marca 2021
            
               
                  Za Svet
               
               
                  Predsednica
               
               A. P. ZACARIAS
            
         
         
            (1)  UL L 365, 19.12.2014, str. 147.
      
      
         
            PRILOGA
            Na seznam iz Priloge k Sklepu 2014/932/SZVP (Seznam oseb in subjektov iz členov 1(1), 2a(1) ter člena 2b(1) in (2)) se doda naslednji vnos:
            
               
                           „6.
                        
                        
                           Sultan Saleh Aida Aida Zabin
                           Druge informacije: Direktor oddelka za kazenske preiskave (CID) v Sani. Izvaja dejavnosti, ki ogrožajo mir, varnost in stabilnost Jemna. Datum uvrstitve na seznam ZN: 25. 2. 2021.
                           
                              Dodatne informacije iz povzetka razlogov za uvrstitev na seznam, ki jih je pripravil Odbor za sankcije:
                           
                           Sultan Saleh Aida Zabin izvaja dejavnosti, ki ogrožajo mir, varnost in stabilnost Jemna, vključno s kršitvami veljavnega mednarodnega humanitarnega prava in kršitvami človekovih pravic v Jemnu.
                           Sultan Saleh Aida Aida Zabin je direktor oddelka za kazenske preiskave v Sani. Imel je pomembno vlogo pri politiki ustrahovanja in uporabe sistematičnih aretacij, pridržanja, mučenja, spolnega nasilja in posilstev politično dejavnih žensk. Zabin je kot direktor CID neposredno odgovoren, ali odgovoren zaradi svoje pristojnosti, za več prostorov za pridržanje, vključno s hišnim priporom, policijskimi postajami, uradnimi zapori in centri za pridržanje ter nerazkritimi centri za pridržanje, ter je vpleten v njihovo uporabo. Na teh lokacijah so ženske, vključno z vsaj eno mladoletnico, prisilno izginile, bile večkrat zasliševane, posiljene, mučene, onemogočalo se jim je pravočasno zdravljenje in bile izpostavljene prisilnemu delu. Zabin je v nekaterih primerih osebe sam mučil.“